Rolstoelvriendelik Archives - Centurion Akkommodasie
Pretorius Place is 'n ten volle toegeruste selfsorgwoonstel in Lyttelton Manor, 750 m vanaf Netcare Unitas-hospitaal.
Die oopplan-eenheid het 'n privaat ingang en 2 enkelbeddens of 'n koninggrootte-bed asook 'n Snooza-enkelbed met 'n dik matras. 'n Bababed is op versoek beskikbaar. Die eenheid het 'n en suite-badkamer met 'n bad en instapstort en linne en badhanddoeke word vir jou gerief voorsien. Die eenheid is rolstoelvriendelik en ingerig vir gaste met gestremdhede.
Die woonstel het lugversorging, 'n privaat braai-area en parkeerplek in 'n motorhuis agter 'n elektriese hek.
Die kombuisie is met 'n yskas, mikrogolfoond, elektriese braaipan, eetgerei, breekware, 'n strykplank, strykyster, kookgerei en tee- en koffiemaakgeriewe toegerus. Die eenheid het ook 'n TV met volledige DStv en 'n haardroër.
Troeteldiere word ongelukkig nie toegelaat nie. Rook is verbode in Pretorius Place, maar gaste mag by die braai-area rook. 'n Daaglikse skoonmaakdiens is op versoek en teen 'n ekstra koste beskikbaar.
Pretorius Place is net 600 m van die Lyttleton Winkelsentrum af geleë. Daar is verskeie restaurante, doendinge en besienswaardighede in die area.
Fantasties Gastehuis is in die hartjie van Centurion geleë. Dié gastehuis is naby die N1-hoofweg, en verskeie winkels en restaurante. Dis perfek vir sakereisigers of gaste wat by familie kom kuier.
Fantasties Gastehuis het 'n rustige atmosfeer en daar daar is 8 pragtige, funksionele kamers met mikrogolfoonde. Elke kamer het sy eie ingang en veilige parkeerplek is op die perseel beskikbaar.
Die N1 is 1,5 km vanaf die gastehuis. Fantasties Gastehuis is ook net 2 km vanaf die Centurion Mall, 3 km vanaf Technopark en 1,8 km vanaf die Supersport-krieketstadion